Espai de desenvolupament personal i professional per a potenciar el coneixement i el talent dels comandaments i directius dels cossos de seguretat i emergències, tant en el terreny individual com grupal
El sistema de seguretat pública de Catalunya compta amb uns cossos operatius, unes organitzacions i unes estructures directives prou importants i consolidades que cal potenciar de forma explícita i aportar-los més coneixements i actualitzacions, per tal d'afavorir l'exercici de la direcció estratègica, del lideratge i la cohesió dels equips.
Una de les necessitats actuals del sistema de seguretat, i també de la nostra societat, és comptar amb uns directius i líders compromesos, capaços d'encaminar els seus equips i organitzacions cap a l'excel·lència i d'aquí transmetre-la i derivar-ho en una transformació i millora de les organitzacions i dels cossos de seguretat i d'emergències.
Es tracta de proporcionar-los eines que els ajudin a treballar d'acord amb els seus valors i els del cos al qual pertanyen, amb cohesió i sentit de pertinença, per assolir uns objectius comuns.
Aprenentatge directiu per al comandament
Donar el coneixement necessari per adquirir competències de direcció i per afavorir el màxim desenvolupament professional, tant dels aspectes tècnics de la direcció com de la visió estratègica que la seva responsabilitat requereix.
El Centre de Lideratge s'adapta a les necessitats de cada organització i aplica diferents metodologies i recursos tècnics que faciliten el treball i l'aprenentatge individual i grupal.
Creació amb i per als directius de les organitzacions
El Centre de Lideratge neix i s'enfoca a tots els nivells de comandament i compta amb la seva participació per a dissenyar programes i continguts, en la dinamització i en l'acompanyament, individual o del grup, ja sigui en modalitat presencial o virtual.
Sortint de la dinàmica diària de la feina, oferir un espai de trobada per a compartir experiències i coneixement, per a la reflexió, la creativitat i la innovació, amb unes metodologies de treball adients per fer-ho possible i eficaç.
S'ofereix una programació continuada per a respondre a les necessitats i els interessos de totes les escales de comandament i de tots els cossos.
Desenvolupament continu del lideratge
El Centre de Lideratge fomenta el lideratge dels directius i comandaments i vol acompanyar-los en el desenvolupament continuat d'aquest lideratge, que també els dota d'eines per a exercir una transformació en els seus equips i a l'organització.
Eines i coneixement per a desenvolupar el lideratge estratègic de les organitzacions, potenciar una visió global per avançar-se i establir models de gestió més eficaços i eficients.
Competències i eines per a desenvolupar el lideratge transformacional dels comandaments, fomentant el treball en equip, potenciant el talent i amb la definició i l'assoliment d'objectius.
Desenvolupament de les habilitats per a la comunicació efectiva, tant interna com externa, i amb d'altres institucions
Apliquem metodologies actives d'aprenentatge perquè els comandaments i directius aprofundeixin en els seus coneixements, habilitats i actituds, així com en els reptes que afronten en la seva realitat professional diària.
L'objectiu és situar el comandament en el centre de les decisions que planteja un cas real per tal que pugui practicar i potenciar les seves competències, amb la confiança que proporciona un entorn simulat i mitjançant el guiatge del formador.
La combinació dels diferents recursos d'aprenentatge, tant en el terreny individual com grupal, generaran noves perspectives i estratègies per aconseguir impactes tangibles i resultats, i també una nova forma de transmetre i compartir el coneixement adquirit.
Comptem amb professionals i comandaments especialitzats en l'àmbit del lideratge organitzacional i transformacional que condueixen les sessions amb ordre i rigor metodològic.
El Centre de Lideratge organitza: